हेट स्पीच मामले में पटना कोर्ट में हाजिर होना था, मिली मोहलत
Rahul Gandhi Hate Speech Case; Follow Congress Senior Leader Rahul Gandhi Patna Court Latest News, Reports and Updates On Dainik Bhaskar (दैनिक भास्कर) हेट स्पीच मामले में राहुल गांधी आज पटना कोर्ट में पेशी के लिए नहीं पहुंचे। उनके वकील ने कोर्ट से अगली तारीख मांगी है।
हेट स्पीच मामले में राहुल गांधी को पटना के MP-MLA कोर्ट ने पेश होने का समय दे दिया है। राहुल गांधी को 25 अप्रैल को हाजिर होना होगा।
कोर्ट में राहुल गांधी के वकील ने कोर्ट से दूसरी तारीख मांगी थी। सुशील मोदी की वकील प्रिया गुप्ता के बीच बहस हुई। सुशील मोदी के वकील ने कहा कि ये कोर्ट की अवमानना है। हम राहुल गांधी के खिलाफ गैर जमानती वारंट जारी करने की मांग करते हैं।
कांग्रेस के वरिष्ठ नेता राहुल गांधी की बुधवार को पटना की MP-MLA कोर्ट में पेश होना था। हेट स्पीच के मामले में कोर्ट ने उन्हें उपस्थित होने का आदेश दिया था। हाल ही में ऐसे ही एक मामले में सूरत कोर्ट ने उन्हें दोषी करार देते हुए 2 साल की सजा सुनाई। इसके बाद लोकसभा से उनकी सदस्यता चली गई थी।
2019 में BJP के वरिष्ठ नेता सुशील मोदी ने पटना में केस दर्ज कराया था। इसको लेकर पटना के MP-MLA कोर्ट ने 12 अप्रैल को राहुल गांधी को उपस्थित होकर अपना पक्ष रखने का समन जारी किया था।
2019 का है मामला
यह मामला 2019 में सुशील कुमार मोदी ने दायर कराया था। उन्होंने आरोप लगाया था कि राहुल गांधी ने मोदी समुदाय को चोर कहकर अपमानित किया था। फिर केस में कांग्रेस नेता ने अदालत के सामने आत्मसमर्पण कर दिया और उन्हें जमानत मिल गई। बिहार मामले में पांच गवाह हैं, जिनमें सुशील कुमार मोदी भी शामिल हैं।
सुशील मोदी अगस्त 2022 में अपना बयान दर्ज कराने वाले आखिरी गवाह थे। इस साल फरवरी में शिकायतकर्ता ने मामले में अपने पास मौजूद सबूत पेश किए थे। वहीं, सूरत में मामला गुजरात के बीजेपी विधायक ने दर्ज कराया था। पूर्णेश मोदी ने भी इसी तरह का आरोप लगाया था।
ये खबर भी पढ़िए..
मानहानि केस में राहुल को सूरत सेशन कोर्ट से जमानत:सजा रोकने की अपील पर सुनवाई 13 अप्रैल को
आपराधिक मानहानि केस में सूरत के सेशन कोर्ट ने राहुल गांधी को सोमवार को 15 हजार के मुचलके पर अंतरिम जमानत दे दी। राहुल ने एक मुख्य याचिका और दो आवेदन लगाए थे। अब समझिए कि इन तीनों अर्जियों में क्या मांग थी और कोर्ट ने क्या तय किया। मुख्य याचिका: निचली अदालत के फैसले को चुनौती दी गई। इस पर 3 मई को सुनवाई होगी।पहला आवेदन: में से एक में सजा पर रोक (स्टे) की मांग की गई। कोर्ट ने इसे स्वीकार करते हुए राहुल को अंतरिम जमानत दी। कोर्ट ने कहा कि यह जमानत इस अर्जी पर फैसला आने तक रहेगी। पूरी रिपोर्ट पढ़ने के लिए यहां क्लिक करिए 